กลัวตกเทรนด์
ยังเป็นเรื่องทอล์ก ออฟ เดอะ ทาวน์ ไม่หยุด ถึงอลังการงานสร้างของคุณปั้น บัณฑูร ล่ำซำ ประธานกรรมการ ธนาคารกสิกรไทย ที่จัดหนัก จัดเต็ม ในการจัดงานเฉลิมพระขวัญถวาย สมเด็จพระเทพรัตนราชสุดาฯ สยามบรมราชกุมารี เมื่อต้นเดือนที่ผ่านมา
4 มี.ค. 2558

ยังเป็นเรื่องทอล์ก ออฟ เดอะ ทาวน์ ไม่หยุด ถึงอลังการงานสร้างของคุณปั้น บัณฑูร ล่ำซำ ประธานกรรมการ ธนาคารกสิกรไทย ที่จัดหนัก จัดเต็ม ในการจัดงานเฉลิมพระขวัญถวาย สมเด็จพระเทพรัตนราชสุดาฯ สยามบรมราชกุมารี เมื่อต้นเดือนที่ผ่านมา
หลายคนดูการแสดงไม่รู้เรื่องแต่รู้ว่าสวยงาม พอรู้ว่าฉากในงานส่วนหนึ่งนำมาจากนวนิยาย “สิเนหา มนตรา แห่ง ลานนา” ที่คุณปั้นสรรค์สร้างขึ้นมาก็ตบเข่าฉาด
บางคนที่เคยได้รับหนังสือไปเป็นที่ระลึกก็บอกว่าจะกลับไปอ่าน ส่วนคนที่ไม่เคยมีหนังสือก็บอกว่าจะต้องไปซื้อมาอ่านเสียหน่อยจะได้อินเทรนด์กับเขาบ้าง เพราะไม่รู้ว่า แม่รุ้งราตรี แม่มะไฟ และอีหล้า ของ เจ้าป้อผาสุริยานั้น มีความเป็นมาอย่างไร
งานนี้เตรียมพิมพ์หนังสือเพิ่มได้ ยอดขายอาจพุ่งขึ้นอีกเยอะ ต้องให้เครดิตอดีตนางเอกเซ็กซี่ ตรีรัก รักการดี ที่มาสวมบทแม่มะไฟ ทำให้คนสงสัยว่าทำไมต้องเป็นคนนี้ เลยต้องรีบกลับไปอ่านนิยายกัน เพราะกลัวจะคุยกับเขาไม่รู้เรื่อง